ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
30 มิ.ย. 2558

สรุปภาวะตลาดภาคเช้า : SET โดนกลุ่มแบงก์กดดัน – ประเด็นกรีซดูสิวๆ ไปเลย เมื่อ SET ต้องเผชิญปัจจัยกดดันจากภายในประเทศเอง ด้วยความกังวลผลประกอบการกลุ่มแบงก์ใน Q2/58 เป็นปัจจัยหลักกดดันตลาด ทั้งนี้ SET ปิดภาคเช้าที่ระดับ 1504.91 จุด (-0.42%) ด้วยมูลค่าซื้อขาย 1.9 หมื่นลบ. กลุ่มหลักแบงก์กดดันตลาดปิดลบ -2.4% ส่วนพลังงานและ ICT ทรงๆ ด้านตลาดภูมิภาคฟื้นตัวจากลงแรงเมื่อวาน
กลยุทธ์ที่แนะนำ :ช่วงบ่าย: คาดลงมาเคลื่อนไหวบริเวณ 1500 จุด อีกครั้ง ด้วยตลาดขาดปัจจัยหนุนในช่วงนี้ รวมถึงกังวลผลประกอบการกลุ่มแบงก์เป็นปัจจัยกดดันตลาด ที่ยังมีลุ้นให้ SET ปรับขึ้นได้ในช่วงบ่าย คือ Window dressing วันสุดท้าย ซึ่งกรณีหากเกิดขึ้น มอง SET ก็ยังมี Upside จำกัดที่ 1518 จุดอยู่ดี และเท่ากับตั้งแต่พรุ่งนี้ไป SET จะไม่เหลือปัจจัยหนุนแล้ว ทำให้สุดท้ายต้องลงมาที่ 1500 จุดอยู่ดี กลยุทธ์ รออ่อนตัวเพื่อซื้อสะสมจะดีกว่า ส่วนการเก็งกำไรเหมาะกับผู้รับความเสี่ยงได้สูง ทั้งนี้ หุ้นแนะนำทางเทคนิค ได้แก่ APURE (รับ 1.63 ต้าน 1.74 Cut 1.58) และ EVER (รับ 1.50 ต้าน 1.82 Cut 1.45)